মধুখালীর মেগচামী ইউনিয়নের রাজিব হোসেন বলেন, তিনি এ বছর এক একর জমিতে পাট চাষ করেছেন। কিন্তু বৃষ্টির কারনে ৬০ শতাংশ জমির পাট তলিয়ে যায়। তিনি বলেন, এক পাখি তথা ২২ শতাংশ জমিতে পাট চাষ করতে তার খরচ হয়েছে ৬ হাজার ৮শ’ টাকা। সেখানে সর্বোচ্চ ফলন হলে পাবেন ৪ মণ পাট। তবে গড়পড়তায় ফলন হবে ৩ মণ। এখন যদি ২৩শ’ টাকা মণ দরে বিক্রি করেন তবে এক পাখিতে পাওয়া ৩ মণ পাট বিক্রি করে তিনি পাবেন ৬ হাজার ৯শ’ টাকা। এতো কষ্ট করে তাহলে তার লাভ কোথায় থাকলো?